אז באיזו כיתה את? -בכיתה ב'. -בכיתה י'. -בכיתה א'. -הייתי בכיתה ח' כשלמדתי לתכנת.
קיבלתי את המחשב הראשון שלי כשהייתי בכיתה ו'. -מה שהלהיב אותי
זו היכולת לפתור לאנשים בעיות. -את יכולה להביע את עצמך, את יכולה לבנות משהו
מתוך רעיון. -מדעי המחשב הם הבסיס להרבה מהדברים שיעשו סטודנטים
ובעלי מקצוע בעשרים או בשלושים השנים הבאות. -אני אוהבת לתכנת
כי אני אוהבת לעזור לאנשים. -אני מקבלת את ההזדמנות לבנות משהו
שיקל את החיים של אנשים. -אני חושב שזה הדבר הכי דומה שיש לנו לכוחות-על.
החלק החשוב ביותר הוא להתחיל. -אני מתחילה בעצמי, ואני רוצה שתלמדו איתי.
יש לך משחק וידאו אהוב, שתמיד רצית ליצור? אנחנו עומדים להתחיל ליצור משחקים,
באמצעות מעבדת הצעצועים. במשחק טוב יש סיפור, ובכל סיפור יש דמויות.
דמויות עושות דברים כמו לדבר, לזוז ולתקשר זה עם זה. אולי אפילו
לצבור נקודות, בהתבסס על כללי המשחק. היום נלמד איך לעשות את כל הדברים האלו,
בזה אחר זה, עם דמויות מגניבות כמו מכשפות, זומבים, חייזרים וחיות,
ואז נבנה משחק מאפס, שאפשר לשתף ולשחק בו בטלפון.
המסך שלך מחולק לשלושה חלקים עיקריים. משמאל זהו חלל המשחק, שבו התוכנית שלך תרוץ.
ההוראות לכל שלב כתובות מתחת. החלק האמצעי הוא ארגז הכלים,
וכל אחד מהבלוקים האלה הוא חלק מקוד. החלק הלבן מימין נקרא
"סביבת העבודה", ושם נבנה את התוכנית שלנו.
תחילה יש לחבר את הבלוקים לבלוק הכתום "התחל ריצה". תוכלו לחבר
כמה בלוקים ביחד באמצעות גרירה שלהם החוצה עד שתראו את הקו הצהוב,
ואז הם ייצמדו יחדיו.
בחידה הראשונה, הדמות שלנו היא פינגווין, ונגרום לו לומר "שלום!" אם נגרור
את הבלוק "אמור" החוצה, נקשר אותו לבלוק "כשהריצה מתחילה", ונקליד "שלום".
אנחנו יכולים גם לגרום לפינגווין לזוז דרך שימוש בבלוקים "זוז ימינה" ו"זוז שמאלה".
ברגע שכל הבלוקים שלכם במקומם, לחצו על המקש "הרץ" כדי לראות מה תכנתם.
התחילו, ולבסוף תוכלו ליצור משחק משלכם עם כל מיני סוגים של שחקנים, שיכולים לתקשר,
לשמוח או להיעצב, לצבור נקודות או לזרוק כדורי אש, או אפילו להעלים זה את זה.
הכול תלוי בכם ובמשחק שאתם רוצים לבנות.